Igaühel on omad lemmikud ja kuna plaadil on 3 aasta parimad lood, siis annab see päris hea ülevaate bändi ja loomingu arengust. Ei teagi, oleme uhked kogu plaadi üle, aga kui midagi eraldi välja tuua, siis võib-olla "Tulesorg". Selle loo sõnum on mulle isiklikult kõige lähedasem ja personaalsem. Pealegi on seda lugu ka väga huvitav mängida. Vast kõige suurema üllatuse valmistas meile stuudios "Kahe Katku Vahel", mis tänu Heikki keeratud helile sai juurde suure portsu tummisust ja tänu Heikki vennale Kalle Tikasele ka suupillipartiid, millest olin juba paar aastat unistanud.